**DĖL DRABUŽIŲ PRIEŽIŪROS PASLAUGOS KAINŲ NUSTATYMO**

2022 m. kovo 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Nustatyti AB „Rokiškio komunalininkas“ teikiamų drabužių priežiūros paslaugų kainas:
   1. skalbimas ir džiovinimas su įmonės turimomis buitinės chemijos priemonėmis – 5,70 Eur su PVM (1 kartas 6 kg skalbinių);
   2. skalbimas ir džiovinimas su asmens turimomis buitinės chemijos priemonėmis – 5,15 Eur su PVM (1 kartas 6 kg skalbinių);
   3. skalbimas, džiovinimas ir lyginimas volu su įmonės turimomis buitinės chemijos priemonėmis – 6,08 Eur su PVM (1 kartas 6 kg skalbinių, skirtas tik patalinei, staltiesėms).
2. Taikyti 50 proc. nuolaidą nuo šio sprendimo 1 punkto nurodytos kainos senatvės pensininkams, neįgaliesiems, studentams, asmenims, turintiems POLA kortelę, šeimoms, turinčioms Rokiškio didelės šeimos kortelę (nuolaidos taikomos tik pateikus pažymėjimą ar kortelę) ir socialiai remtiniems asmenims, kurie pateikta įrodymus apie gaunamas socialines pašalpas.
3. Skelbti sprendimą Teisės aktų registre.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Rokiškio rajono savivaldybės tarybai

**SPRENDIMO PROJEKTO „DĖL DRABUŽIŲ PRIEŽIŪROS PASLAUGŲ KAINŲ NUSTATYMO“ AIŠKINAMASIS RAŠTAS**

2022 m. kovo 15 d.

Rokiškis

**Parengto sprendimo projekto tikslai ir uždaviniai.**

Nustatyti AB „Rokiškio komunalininkas“ drabužių priežiūros paslaugų kainas.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 2 dalies 37 punktas, 18 straipsnio 1 dalis.

**Sprendimo projekto esmė.**

Vadovaujantis LR vietos savivaldos įstatymo 16 straipsnio 2 dalies 37 punktu, savivaldybės taryba nustato  savivaldybės valdomų įmonių teikiamų atlygintinų viešųjų paslaugų kainas.

Vadovaujantis Lietuvos Respublikos socialinių paslaugų įstatymu, savivaldybė atsako už socialinių paslaugų teikimą savo teritorijos gyventojams užtikrinimą planuodama ir organizuodama socialines paslaugas, kontroliuodama bendrųjų socialinių paslaugų ir socialinės priežiūros kokybę. Asmeninės higienos ir priežiūros paslaugos – skalbimo paslaugų organizavimas skiriama asmenims ir šeimoms, kurie dėl materialinės padėties negali pasirūpinti savo higiena.

Siūlomos patvirtinti AB „Rokiškio komunalininkas“ paslaugų kainas, kurių apskaičiavimas yra ir paaiškinimai yra pateikiami:

2020 m. lapkričio 20 d. buvo pasirašyta sutartis finansuojama iš Europos sąjungos struktūrinių fondų lėšų bendrai finansuojamo projekto Nr.08.6.1-ESFA-T-927-01-0440 „Skalbyklos socialinių paslaugų plėtra ir socialinių gebėjimų didinimas Rokiškio mieste“. Projektas buvo vykdomas iki 2021 m. gruodžio 31 d.

Skalbyklos paslaugas planuojama atnaujinti.

1. **Sąnaudų sudėtis:**
   1. **Darbo užmokestis ir socialinis draudimas.**

Skalbyklos darbuotojų skaičius – 1.

Skaičiuojant kainą numatomas mėnesinis darbo užmokestis 730,00 Eur. Per metus darbo užmokesčio išlaidos sudarys 8760,00 Eur.

Socialinės draudimo įmokos numatytos Vyriausybės patvirtintą 1,77 proc. mokesčio tarifą dirbant pagal neterminuotą darbo sutartį. Socialinė draudimo įmoka metams sudarys 155,04 Eur. (12,92 Eur./mėn.).

* 1. **Ilgalaikio turto nusidėvėjimas**

Ilgalaikio turto nusidėvėjimas metams sudaro 2697,48 Eur. (224,79 Eur./mėn.)

2022 metais naujos įrangos pirkimo nėra numatyta. Bus dirbama su turima įranga. Patalpos pritaikytos darbui, nebus keičiamos.

* 1. **Patalpų šildymo sąnaudos**

Skalbyklos patalpų šildymo sąnaudos 2021 metais sudarė 548,55 Eur. (45,71 Eur./mėn.). Remiantis AB „Panevėžio energija“ duomenimis per 2021–2022 šildymo sezoną kintamoji šilumos dalis augo vidutiniškai po 5,93 proc. per mėnesį. Lyginant šilumos kainą su ankstesniais šildymo sezono laikotarpiais, kintamosios dalies kainos kilimas siekė apie 5 proc. per mėnesį.

Įvertinus 2021–2022 šildymo sezono kainos kilimą numatoma 2022 metams šilumos kaina sieks 658,68 Eur. metams ( 54,89 Eur./mėn.). Į šią sumą, taip pat, įeina STO dedamoji galia nuo 2022 m. sausio mėn. išaugusi 74 proc.

* 1. **Veiklos sąnaudos**

Veiklos sąnaudas sudaro skalbyklos įrangos priežiūros priemonės, nenumatytos kitos galimos išlaidos reikalingos darbui ir įrangos remontui. Metams planuojama skirti 625 Eur (52,08 Eur. mėn.

* 1. **Atsargos (skalbimo priemonės)**

Remiantis 2021 metų skalbyklos veiklos duomenimis skalbimo priemonėms planuojama išleisti 1800 Eur. metams (150 Eur./ mėn.). Skalbimo priemonių kiekiai numatyti, jei į dieną bus atliekami 8 „eco“ skalbimo rėžimai. Per dieną maksimalus skalbimų kiekis gali būti 12 kartų ir 9 kartus džiovinimų.

* 1. **Administracinės sąnaudos**

Administracinės sąnaudos priskiriamos proporcingai pagal skalbykloje dirbančių darbuotojų skaičių. Suma tenkanti skalbyklai sieks apie 2220 Eur. metams (185 Eur./mėn.).

Papildomų investicijų patalpoms ar įrangai šiuo metu nereikia. Visos kitos galimos smulkaus remonto sąnaudos priskiriamos veiklos sąnaudoms.

Projektuojamos skalbyklos paslaugos kainos sudedamosios dalys:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Kainos struktūra % | Kainos struktūra Eur.\*\* | Kainos struktūra % | Kainos struktūra Eur.\*\*\* | Kainos struktūra % | Kainos struktūra Eur.\*\*\*\* |  |  |
|  |  |
|  |  |
| Darbo užmokestis | 46 | 2.17 | 51 | 2.17 | 43 | 2.17 |  |  |
| Soc. draudimas | 1 | 0.04 | 1 | 0.04 | 1 | 0.04 |  |  |
| Ilgalaikio turto nusidėvėjimas | 14 | 0.67 | 16 | 0.67 | 13 | 0.67 |  |  |
| Patalpų šildymas (44,5 kv. m.) | 3 | 0.16 | 4 | 0.16 | 3 | 0.16 |  |  |
| Veiklos sąnaudos | 3 | 0.16 | 4 | 0.16 | 3 | 0.16 |  |  |
| Atsargos (skalbikliai, minkštikliai) | 9 | 0.45 |  |  | 9 | 0.45 |  |  |
| Administracinės sąnaudos | 12 | 0.55 | 13 | 0.55 | 11 | 0.55 |  |  |
| 1 skalbimas | 6 | 0.28 | 7 | 0.28 | 6 | 0.28 |  |  |
| 1 džiovinimas | 5 | 0.23 | 5 | 0.23 | 5 | 0.23 |  |  |
| 30 min. lyginimo volu |  |  |  |  | 6 | 0.32 |  |  |
| **Paslaugos kaina be PVM\*** | **100** | **4.71** | **100** | **4.26** | **100** | **5.03** |  |  |
| **Paslaugos kaina su PVM** |  | **5.70** |  | **5.15** |  | **6.08** |  |  |
| \* Kainos struktūra sudaryta, jei per dieną bus 8 skalbimai ir 8 džiovinimai. | | | | | | |  |  |
| \*\* Į kainą įskaičiuotas skalbimas ir džiovinimas su įmonės turimomis buitinės chemijos priemonėmis. | | | | | | | | |
| \*\*\* Į kainą neįskaičiuotos buitinės chemijos priemonėmis. Žmogus atsineša savo priemones. | | | | | | | | |
| \*\*\*\* Į kainą įskaičiuotas skalbimas (su įmonės turimomis buitinės chemijos priemonėmis), džiovinimas  ir lyginimas volu. | | | | | | | | |

**Laukiami rezultatai.** Bus užtikrinimas reikalingų paslaugų teikimas Rokiškio rajono savivaldybės gyventojams.

**Finansavimo šaltiniai ir lėšų poreikis.** Lėšos reikalingos kompensuoti drabužių priežiūros paslaugas nepasiturintiems asmenims.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus  vedėjos pavaduotoja | Kristina Tūskienė |